b'\n_START_ARTICLE_\nHenrik Casimir 1. af Nassau-Diez\n_START_SECTION_\nLiv og gerning\n_START_PARAGRAPH_\nUnder Henrik Casimirs regering gik Friesland \xc3\xb8konomisk frem. Politisk havde Henrik Casimir lidt at sige: han havde en begr\xc3\xa6nset myndighed og fungerede som en officiel embedsmand. Mods\xc3\xa6tningerne mellem guvern\xc3\xb8ren og de lokale herskere voksede under indtryk af fordelingen af krigsudgifter._NEWLINE_I 1635 hjemsendte ni byer vroedschapsleden udpeget af guvern\xc3\xb8ren. De \xc3\xb8nskede ligesom Franeker og Leeuwarden frit r\xc3\xa5dsstyre. Broderen til en historiker fra det 17. \xc3\xa5rhundrede, Leo van Aitzema, spillede en vigtig rolle som borgmester i Dokkum. Den 5. november 1637 vendte sagerne om efter, at guvern\xc3\xb8ren truede med at bes\xc3\xa6tte Harlingen. Kun gennem milit\xc3\xa6r intervention og indgriben af Statsr\xc3\xa5det i 1637, form\xc3\xa5ede man at bringe sp\xc3\xa6ndingerne ned i Friesland. Derefter blev der for hvert bystyre udarbejdet et reglement, som forblev i kraft indtil 1748._NEWLINE_Henrik Casimir var en glimrende soldat, men kom aldrig i forgrunden. Som frisisk guvern\xc3\xb8r tillod han ikke de frisiske stater egen myndighed over, hvordan h\xc3\xa6ren bev\xc3\xa6gede sig. Han var involveret i erobringen af Breda i 1638 sammen med statholderen Frederik Henrik af Oranien. Den 12. juli 1640 blev han s\xc3\xa5ret i St. Janssteen under Slaget ved Holly. Den n\xc3\xa6ste dag d\xc3\xb8de han af sine s\xc3\xa5r. Hendrik Casimir er begravet i Leeuwarden._NEWLINE_Henrik Casimir blev ikke gift og havde ingen b\xc3\xb8rn. Han blev som guvern\xc3\xb8r i provinsen efterfulgt af sin broder Willem Frederik.'